als_Latn dik_Latn sag_Latn
Një ushtar profesionist ka mbetur i plagosur nga shembja e pjesshme e njërës nga depot e komandës së Mbrojtjes Rajonale ne Kukës. Sipas Ministrisë së Mbrojtjes, Kastriot Shahu 33 vjeç u plagos në momentin që po hynte në vendin e tij të shërbimit. Ai ka konstatuar se dera ishte e hapur dhe sapo ka hyrë brenda për të kontrolluar, ka dëgjuar një zhurmë që më pas është shoqëruar me një re pluhuri. Kur kanë dëgjuar zhurmën rojet e repartit si dhe banorët e Lugut të Keq ku ndodhet reparti, e kanë dërguar atë në spitalin e qytetit. Më pas ai është transportuar me helikopter drejt Tiranës pasi është ka dëmtuar gjymtyrët, por ndodhet jashtë rrezikut për jetën. Shembja ndodhi në repartin ku dikur ka qenë divizioni i Kukësit, ndërsa përjashtohet mundësia e një shpërthimi me eksploziv apo municione të tjera, pasi pas rikonstruksionit të ushtrisë municionet janë transferuar në vend tjetër.
als_Latn